Привет! 
 Вкъщи имам едно усилвателче denon pma-700ae, на което буксите за входен сигнал са всичките за ляв и десен rca кабел. Интересувам се, дали има възможност с някакъв кабел или адаптер, от компютъра да му подам сигнал през hdmi буксата на видео картата . Засега използвам (3.5 мм. към rca) кабел, който не ми харесва как свири. 
Благодаря предварително! 
  

От компютъра към усилвателя
hdmi е цифров интерфейс. За да пуснеш сигнал от такъв или друг цифров изход към аналоговите входове на стерео усирвателя ти - имаш нужда от  dac (ДАК/ЦАП - цифрово аналогов преобразувател). 
Добрата новина е, че взимането на приличен dac може значително да повиши качеството на звука от системата ти - стига останалите компоненти да са на ниво. Повечето дакове имат usb вход, така че подаването на сигнал от компютър/лаптоп не е проблем. 
  
Лошата новина е, че приличните dacове са на прилична цена. Ето няколко примера за ориентир: 
  
nad dac 1 - начално ниво dac с един единствен вход (usb) и възможност за възпроизвеждане на сигнал до 48khz/16bit. 
  
denon da-300 usb dac - по-сериозно дакче, с повече входове, поддръжка на dsd, вграден слушалков усилвател и възможност за възпроизвеждане на сигнал до 24/192. 
  
naim dac-v1 - значително по-висок клас dac (макар и най-достъпния модел на конкретния производител) вграден слушалков усилвател и възможност за възпроизвеждане на сигнал до 24-bit/384khz през usb и 24-bit/192khz през останалите цифрови входове. 
  
Това са само примери за ориентир. На пазара - включително у нас, се предлагат и ДАКокве на цена десетки хиляди левове. Имал съм възможността и удоволствието да слушам такива, но такъв род продукти надали имат място в тази тема и система 
  
  
Може би преди да се продължи дискусията ще е добре да хвърлиш един поглед на тази статия - Общи насоки за изграждането на стерео система. 
Възможно е така да намериш отговор на част от въпросите си, или пък да намериш нови въпроси за разрешаване 

Има кабели от hdmi към rca, стига да има от къде да ги купиш. 

Много благодаря за отговора! Придобих представа за какво става на въпрос, но не очаквах да са толкова скъпи тези преобразуватели. 

Не мисля, че първите два посочени ДАКа могат да се нарекат особено скъпи. ДАКа на denon е на цена горе-долу колкото усилвателя ти. Съвсем нормално е източника да е съизмерим като бюджет с усилвателя. 
Така или иначе, според мен е крайно наивно човек да се надява на добър звук без да е изградил балансирана система, в която всеки компонент отговаря като ниво на останалите. 
При положение, че звукът тръгва компрометиран още от началото (Източника), било то заради твърде компресирани аудио файлове, посредствена звукова карта, кабели от по 3лв и т.н. 
то няма как нататък по системата звукът магически да подобри качеството си. Уви обикновено тръгнал веднъж от източника сигналът може само да деградира. 
В най-добрия случай се търси максимално добър източник - който да извади възможно най-много и най-добре извлечена информация от файла или носителя, и от там нататък по възможност звука да се пренесе до слушателя с възможно най-малко вмешателства. 
  
Затова често съветвам хората преди да пристъпят към покупка на каквото и да било, да си изградят ясна концепция за бъдещата система, приоритетите в нея и това, което се надяват да достигнат като звук. Иначе често се получават неприятни изненади и нелепи ситуации 
  
Успех! 
  

Благодаря отново за отзива! На този етап използвам съвместимите с усилвателя cd player (dcd-700ae) и тунер (tu-1500ae). Много съм доволен от звука, но сега търся решение за връзка с компютъра. Ще потърся повече информация и ще видя какво мога да предприема. Поздрави! 
